鎮龍站 (地鐵)

鎮龍站（粵拼：zan3 lung4 zaam6；英文：Zhenlong Station）係廣州地鐵14號綫同21號綫嘅轉車站，喺黃埔區新龍鎮鎮龍地區，九龍大道同鎮龍大道嘅交界（324國道嘅K944+510標記位）。不過月台兩邊開放時間都唔同，其中14號綫範圍喺2017年12月28號開放，而21號綫範圍喺2018年12月28號開放。 佢亦係14號綫東南邊嘅尾站，曾經喺2017年12月28號頭班車開出之後到2018年12月28號14:00（UTC+8）期間做過14號綫脫網營運嘅車站身份；亦試過喺2018年12月28號14:00（UTC+8）到2019年12月19號20:45（UTC+8）期間做過14號綫嘅快車停靠站。不過佢從出邊搵入站位非常之難搵，要去到山口村口（324國道嘅K943+291標記位）嗰邊入去大概250m路程先至搵到。 結構 樓層 打掂 打橫 站廳 月台 呢個站有兩個島式月台，喺鎮龍大道近九龍大道口嘅地底。 另外，喺呢個站東邊有條交叉渡綫，同埋車站西邊有三條波口位響度。其中東邊嗰橛交叉渡綫用嚟畀知識城支綫啲車到咗呢個站南邊月台清客之後，跟住入去交叉渡綫兩邊等出車返轉頭到北邊月台上客。而西邊嗰三條道岔專門用嚟畀喺14號綫知識城支綫同21號綫啲車調度時用。 商舖同自助服務 呢個站暫時冇任何商舖同自助服務。 出入口 呢個站有4個出入口，分别係A、B同C、D。 頭尾班車信息同配線圖 車站歷史 規劃 14號綫 喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段（太和⇆街口）改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。而知識城支綫整到378省道同埋324國道嘅交界為止。 21號綫 呢個站最先喺2010年份地鐵規劃方案出現。嗰時地鐵方為咗解決科學城同智慧城當地啲交通唔方便，加上蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅4號綫北段方案嗰橛（黃村⇆廣州科學城）重向兩邊延長。規劃出嚟嘅路線亦經過呢個站。隨後規劃正式落實。 施工 呢個站喺2016年1月23號連同鎮龍車輛段一齊開始施工。直到2017年5月10號先至搞掂咗佢嘅主體結構，但係佢嘅地下月台部份喺同年9月23號凌晨起好。而車站嘅站廳同月台部份喺同年12月3號先至正式著燈。不過嗰時凈開埋邊嗰兩條並排軌道嚟開14號綫。而開邊嗰兩條軌道連月台幕門上邊嚿吊板都係白雪雪，半隻字都冇。 盾構隧道方面，呢個站到鎮龍西嗰橛嘅左綫隧道喺2016年9月6號正式開挖。而呢個站到中新之間嘅豎井暗挖右綫隧道喺2017年1月16號貫通。而呢個站到增城廣場之間喺2018年7月18號搞掂咗環網驗收。同年9月3號，廣州地鐵官方通報咗呢條綫嘅首通段凈開鎮龍西⇄增城廣場嗰橛，令呢個站成為嗰時21號綫唯一嘅轉車站直到2019年12月19號爲止。 開通 2017年12月28號朝頭早，由於14號綫知識城支綫部份正式開通，呢個站亦正式開放。期間一直係14號綫脫網營運期間嘅車站，2018年12月28號晏晝，由於21號綫首通段開通，呢個站亦變成轉車站。 為迎接開通前演練而提早收車 2018年10月11號，廣州地鐵方為咗提高地鐵營運嘅突發事件應急處置能力，宣佈咗當日喺湯村到呢個站之間，提早到19:00收車。同年10月31號又宣佈咗喺湯村到呢個站之間因同樣動作而提早到18:00收車，而開始營運時間推遲到11月1號12:00。屆時若果要喺呢個站上落嘅乘客，要轉搭其它交通工具或佢嘅免費接駁巴士。 利用狀況 附近嘅建築同景區 山口村 中國石油BP加油站（九龍大道分店） 廣州寶麗雅復合材料有限公司 廣州楚航化工塗料有限公司 中石化加油站（埔村分店） 廣州市第二老人院 廣州三疊紀公園 中泰天境花園 攷 上一站·下一站